पाएं अपने शहर की ताज़ा ख़बरें और फ्री ई-पेपरडाउनलोड करें
मानपुर बाॅर्डर से लगे कांकेर जिले के कोड़ेखुरसे में पदस्थ सहायक आरक्षक चार से लापता हैं। जवान की बाइक शनिवार को मानपुर से लगे रानावाही गांव में मिली है। सूत्रों के मुताबिक जवान की बाइक से संदिग्ध पर्चा भी मिला है, जिसे स्थानीय लोग नक्सली पर्चा होना बता रहे हैं। पुलिस के मुताबिक कोड़ेखुरसे में पदस्थ सहायक आरक्षक मनोज नेताम 28 अप्रैल की सुबह अचानक लापता हो गया। वह निर्धारित समय पर जब ड्यूटी में नहीं पहुंचा तो इसकी जानकारी थाने के दूसरे जवानों को मिली।
इसके बाद जवान मनोज की पतासाजी आसपास के हिस्से में की गई, लेकिन कोई भी सुराग पुलिस को हाथ नहीं लगा। शनिवार सुबह जवान मनोज की बाइक मानपुर इलाके के ग्राम रानावाही में देखी गई। ग्रामीण जब बाइक के करीब पहुंचे तो उसकी डिक्की में नक्सली पर्चे भी भरे हुए थे। इसके बाद मामले की सूचना पुलिस को दी गई। अफसरों ने बताया कि जवान की पतासाजी में कांकेर और मानपुर पुलिस की टीम लगी हुई है। चार दिन बाद भी जवान के बारे में कोई जानकारी नहीं मिल पाई है। जवान मूलत: भानुप्रतापपुर इलाके का रहने वाला है। जवान की बाइक से मिले नक्सल पर्चे से भी कई तरह के सवाल खड़े हो रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn